
PROCES VERBAL
privind a șaptea procedură de atribuire a unor autorizaţii taxi

[bookmark: _Hlk24622464]În luna noiembrie 2019, Consiliul Local al Municipiului Baia Mare a adoptat HCL nr. 459/2019 privind aprobarea reglementării transportului public local de persoane şi bunuri/mărfuri în regim de taxi şi a transportului în regim de închiriere în municipiul Baia Mare, inclusiv stabilirea numărului maxim de 581 de autorizaţii taxi în municipiul Baia Mare.
În luna ianuarie 2024, Consiliul Local al Municipiului Baia Mare a adoptat HCL nr. 12/2024 privind atribuirea de către municipiul Baia Mare a unui număr de 50 autorizaţii taxi.
La primele șase proceduri de atribuire a autorizaţiilor taxi disponibile au fost atribuite douăzeci și patru autorizaţii taxi.
A șaptea procedură de atribuire a fost demarată în data de 15.12.2025, în condiţiile prevăzute de Legea 38/2003 privind transportul în regim de taxi şi în regim de închiriere şi de Normele de aplicare. 
Anunţul privind demararea procedurii a fost publicat în ziarul Graiul Maramureşului şi pe site-ul Municipiului Baia Mare, în data de 15 decembrie 2025. 
În termenul stabilit pentru depunerea cererilor de participare la procedură, respectiv 12 februarie 2026, au fost depuse trei solicitări de atribuire, de către transportatorii autorizați MATEI VASILE-OVIDIU PFA, GT GALANT TAXI BAIA MARE SRL și BERETKA TX SRL.
Solicitările au fost analizate de către autoritatea de autorizare, în baza art. 26 aliniat (1) a Ordinului nr. 356/2007 privind aprobarea Normelor metodologice pentru aplicarea prevederilor Legii nr. 38/2003 privind transportul în regim de taxi şi în regim de închiriere, au fost aplicate criteriile de departajare, rezultatul fiind următorul:
BERETKA TX SRL a obţinut un punctaj total de 220 de puncte, pentru autoturismul marca Dacia Sandero, an fabricaţie 2026, număr de identificare vehicul UU1DJF00876390658.
GT GALANT TAXI BAIA MARE SRL a obţinut un punctaj total de 215 de puncte, pentru autoturismul marca Renault Symbioz, an fabricaţie 2025, număr de identificare vehicul VF1RJB00075942206.
MATEI VASILE-OVIDIU PFA a obţinut un punctaj total de 210 de puncte, pentru autoturismul marca Dacia Logan, an fabricaţie 2025,  număr de identificare vehicul UU1DJF00875552021.

Lista cu autorizaţiile taxi atribuite, conţinând datele de identificare ale transportatorilor autorizați şi punctajele totale obţinute din îndeplinirea criteriilor de departajare, a fost făcută publică în data de 17.02.2026, conform art.26 aliniat (2) din Ordinul nr.356/2007, pe site-ul Municipiului Baia Mare.
În termenul stabilit pentru depunerea contestaţiilor, nu a fost înregistrată la Municipiul Baia Mare nicio contestaţie.
Conform art.28 din Ordinul nr.356 din 2007 privind aprobarea Normelor Metodologice pentru aplicarea prevederilor Legii nr. 38/2003 privind transportul în regim de taxi si în regim de închiriere, atribuirea unei autorizaţii taxi noi se face prin Hotărârea Consiliului Local.

Anexe:
Tabele cu criteriile de departajare pentru autoturismele menţionate mai sus;
Lista cu autorizaţiile taxi propuse spre atribuire pentru transportul de persoane.

